สวัสดีค่ะ พอดีมีเลือดออกตรงช่องคลอดคะ ก่อนหน้านี้ปจด.มาวันที่8-16ต.ล. แล้วเมื่อวันที่24ต.ล.ไปมีอะไรกับแฟนใส่ถุงยางไม่ขาดไม่รั่ว แล้ววันที่28ต.ล.มีเมือกสีน้ำตาลเข้มออกมาได้1วัน พอวันนี้วันที่30มีเลือดออกมาเยอะมากแล้วก็หยุดไป มีโอกาสท้องมั้ยคะ มันเกิดมาอะไรคะ
สวัสดีค่ะ หากประจำเดือนมาวันที่ 8-16 ต.ค. แล้ววันที่ 28 ต.ค. ได้มีเลือดออกมาเล็กน้อย และวันที่ 30 ต.ค. กลับมีเลือดออกมาอีก เลือดดังกล่าวอาจเป็นประจำเดือนที่มาเร็วกว่าปกติได้ ดังนั้น ควรสังเกตเลือดที่ออกไปก่อน หากออกรวมแล้วไม่เกิน 7 วัน ก็ถือเป็นประจำเดือนได้ค่ะแต่หากในวันที่ 31 ต..พรุ่งนี้ และวันต่อๆ ไป ไม่มีเลือดออกมาอีก เลือดดังกล่าวก็อาจไม่ใช่ประจำเดือน ซึ่งแนะนำควรลองตรวจหาการตั้งครรภ์ดูก่อน แต่ควรรอให้ครบ 2 สัปดาห์นับที่ได้มีเพศสัมพันธ์ไป คือรอจนถึงวันที่ 7 พ.ย. แล้วลองตรวจดู หากตรวจไม่พบ ก็แสดงว่าไม่ได้มีการตั้งครรภ์เกิดขึ้น แต่หากหลังนั้น ยังคงมีเลือดออกผิดปกติมาอีก ก็แนะนำควรไปพบสูติ-นรีแพทย์เพื่อตรวจหาสาเหตุ เช่น การผลิตฮอร์โมนของรังไข่ผิดปกติ มีมดลูกอักเสบ หรือเกิดผลข้างเคียงของการใช้ยาฮอร์โมนต่างๆ เป็นต้น